13th Floor Elevators

13th Floor Elevators bola americká rocková skupina pochádzajúca z Austinu v štáte Texas, USA. Založili ju gitarista a spevák, Roky Erickson, hráč na elektrofónny jug, Tommy Hall, a gitarista Stacy Sutherland. Kapela spolu účinkovala medzi rokmi 1965 – 69. Počas svojej existencie vydali štyri LP platne a sedem singlov.

13th Floor Elevators je hudobná skupina, ktorá je všeobecne považovaná za prvú, ktorá bola v histórii rokenrolu označená ako „psychedelická“. Podľa vyjadrenia v dokumentárnom filme You're Gonna Miss Me z roku 2005, je autorom výrazu „psychedelický rock“ Tommy Hall, no termín „psychedélia“ pre označenie svojho štýlu použili aj skoršie hudobné formácie 60. rokov 20. storočia, ako napríklad The Holy Modal Rounders a The Deep.

V začiatkoch existencie skupiny gitaristi Roky Erickson a Stacy Sutherland hrali na „elektrické španielky“ Gibson ES-335. Patria medzi priekopníkov využívania gitarového reverbu, ozvien, a blues/acid rockovými zvukmi, ktoré ovplyvnili ich nasledovníkov v psychedelickej ére druhej polovice 60. rokov 20. storočia. Najviac špecifickým pre The Elevators bolo využívanie elektronického jugu. Na rozdiel od štandardného zvuku jugu, ktorý pripomínal hranie na tube, zvuk ktorý produkoval Tommy Hall cez túto fúkaciu fľašu s mikrofónom bol kombináciou toho, čo sa neskôr dalo hrať cez minimoog v kombinácii s bicím nástrojom brazílskeho pôvodu, označovaným ako „cuica“. Hall používal jug aj na distorciu svojho hlasu.

Psychedélia bola súčasťou 13th Floor Elevators aj v tom ako sa prezentovali verejne. V začiatkoch ich existencie preferovali hranie koncertov pod vplyvom LSD. Do roku 1966 bolo užívanie tejto drogy úplne legálne a experimentovalo sa s ňou aj v medicínskej praxi. Elevators svoj životný štýl viedli v súlade s vtedy rozvíjajúcimi trendmi. Svoju tvorbu podliehali psychedelickým zážitkom. Svoje duchovné a ezoterické podnety dostávali aj vplyvom učení Gurdžijeva, Alfreda Korzybskeho, Tantrickej meditácie, či psychedelickej filozofie Timothyho Learyho.

Členovia skupiny 
Pôvodná zostava 13th Floor Elevators bola okolo trojice: speváka/ gitaristu  Roky Ericksona, Tommyho Halla a Stacyho Sutherlanda. Rytmická sekcia kapely prešla viacerými zmenami. Začínali s hráčom na bicie nástroje, Johnom Ike Waltonom a basgitaristom Ronniem Leathermanom. Neskôr, v júli roku 1967, ich vymenili Danny Thomas (bicie, klavír) a Dan Galindo (basgitara). Vznikla tak zostava skupiny, ktorá je označovaná ako „klasická“. Pri nahrávaní tretieho albumu kapely,  Bull of the Woods, sa k nim do štúdia znovu pripojil aj Ronnie Leatherman.
Roky Erickson – gitara, spev, skladateľ
Tommy Hall – jug, vokály, skladateľ
Stacy Sutherland – sólová gitara, vokály, skladateľ
Danny Thomas – bicie, vokály, arranžmány
John Ike Walton – bicie
Benny Thurman – basgitara, vokály 
Ronnie Leatherman – basgitara, vokály 
Danny Galindo – basgitara 
Duke Davis – basgitara
Ďalší spolupracovnícia priespievatelia:
Powell St. John – člen skupiny Mother Earth, skladateľ („Slide Machine“, „You Don't Know“, „Monkey Island“, „Take That Girl“, „Kingdom of Heaven“, „Right Track Now“)
Clementine Hall (manželka Tommyho Halla) – spev a spoluautorstvo s Ericksonom („Splash 1“, „I Had to Tell You“)

Diskografia
Albumy
The Psychedelic Sounds of the 13th Floor Elevators (November 1966)
Easter Everywhere (November 1967)
Live (August 1968)
Bull of the Woods (1968)
Kolekcie 
The Psychedelic World of the 13th Floor Elevators (2002)
The Complete Elevators IA Singles Collection
Sign of the Three Eyed Men (2009)
Kompilácie
The Very Best of the 13th Floor Elevators Going Up (2004)
Best of the 13th Floor Elevators: Manicure Your Mind (1997, 1998)
The 13th Floor Elevators: His Eye is on the Pyramid (1999)

Externé odkazy
Stránka skupiny 
Stránka o skupine
MySpace

Referencie

Zdroj 
 
 
Hudobné skupiny USA
Psychedelické hudobné skupiny